CELEX: 32009R0594
Language: da
Date: 2009-07-08 00:00:00
Title: Kommissionens forordning (EF) nr. 594/2009 af 8. juli 2009 om tarifering af varer i den kombinerede nomenklatur

9.7.2009   
            
            
               DA
            
            
               Den Europæiske Unions Tidende
            
            
               L 178/14
            
         
      KOMMISSIONENS FORORDNING (EF) Nr. 594/2009
   af 8. juli 2009
   om tarifering af varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. juli 2009.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987. s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vinylidenfluorid- og hexafluoropropylencopolymer i ubearbejdet form.
                              Materialet udviser elastomerers strække- og sammentræknings-egenskaber, men kan ikke vulkaniseres med svovl. For at kunne krydsbinde kræver denne copolymer baseforbindelser eller visse peroxider.
                           
                        
               
                  3904 69 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1, 4 og 6 til kapitel 39, bestemmelse 4 a) til kapitel 40, underpositionsbestemmelse 1 til kapitel 39 og teksten til KN-kode 3904, 3904 69 og 3904 69 90.
                  Vinylidenfluorid- og hexafluoropropylencopolymer opfylder ikke definitionen af syntetgummi i bestemmelse 4 a) til kapitel 40, da det ikke kan vulkaniseres med svovl.
                  Poly(vinylidenfluorid) er en polymer henhørende under kapitel 39 (se Forklarende Bemærkninger til HS, kapitel 39, Almindelige bemærkninger (listen over forkortelser for polymerer og bemærkningerne til pos. 3904, sidste stykke).
                  Vinylidenfluorid- og hexafluoropropylencopolymer i ubearbejdet form er en fluortilsat copolymer, der skal tariferes under kapitel 39 i pos. 3904 69 90, jf. bestemmelse 1, 4 og 6 til kapitel 39 og underpositionsbestemmelse 1 til kapitel 39.
               
            
                  
                              2.
                           
                           
                              Tætningsringe af fluoroelastomer (vinylidenfluorid- og hexafluoropropylencopolymer).
                              Produktets bestanddel (vinylidenfluorid- og hexafluoropropylencopolymer) udviser elastomerers strække- og sammentrækningsegenskaber, men kan ikke vulkaniseres med svovl. For at kunne krydsbinde kræver denne copolymer baseforbindelser eller visse peroxider.
                           
                        
               
                  3926 90 97
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 og 4 til kapitel 39, bestemmelse 4 a) til kapitel 40, bestemmelse 2 til afsnit XVI, bestemmelse 2 til kapitel 90 og teksten til KN-kode 3926, 3926 90 og 3926 90 97.
                  Produktet er en elastomerisk tætningsring til almindelig anvendelse. Det er derfor ikke en del til en maskine som nævnt i bestemmelse 2 til afsnit XVI eller bestemmelse 2 til kapitel 90 i KN og er derfor udelukket fra afsnit XVI og kapitel 90.
                  Produktets bestanddel opfylder ikke definitionen af syntetgummi i bestemmelse 4 a) til kapitel 40, da det ikke kan vulkaniseres med svovl.
                  Poly(vinylidenfluorid) er en polymer henhørende under kapitel 39 (se Forklarende Bemærkninger til HS, kapitel 39, Almindelige bemærkninger (listen over forkortelser for polymerer og bemærkninger til pos. 3904, sidste stykke).
                  Vinylidenfluorid- og hexafluoropropylencopolymer er en fluortilsat copolymer, der henhører under kapitel 39.
                  Produktet er et plastprodukt henhørende under kapitel 39 og ikke andetsteds tariferet i den kombinerede nomenklatur, hvorfor det skal tariferes i pos. KN-kode 3926 90 97.